GPSC วิ่งแรง 4% โบรกแนะ “ทยอยซื้อสะสม” เป้า 88.75 บ. ชี้กำไร Q2-3 โตแกร่ง รับไฮซีซั่น
GPSC วิ่งแรง 4% โบรกฯ แนะ “ทยอยซื้อสะสม” ชี้กำไร Q2-3 โตแกร่ง รับไฮซีซั่นขายไฟฟ้า ประเมินพื้นฐานเติบโตระยะยาว
GPSC วิ่งแรง 4% โบรกฯ แนะ “ทยอยซื้อสะสม” ชี้กำไร Q2-3 โตแกร่ง รับไฮซีซั่นขายไฟฟ้า ประเมินพื้นฐานเติบโตระยะยาว
4 ส.ค. 2564

ผู้สื่อข่าวรายงานว่า ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ล่าสุด ณ เวลา 15.50 น. อยู่ที่ 81.25 บาท บวก 3.25 บาท หรือ 4.17% สูงสุดที่ 81.50 บาท ต่ำสุทดี่ 77.50 บาท ด้วยมูลค่าซื้อขาย 1.89 พันล้านบาท

ทั้งนี้ บล.เอเซีย พลัส ระบุในบทวิเคราะห์ (2 ส.ค.) ว่าคาดกำไรสุทธิและกำไรปกติ GPSC งวดไตรมาส 2/2564 เติบโตต่อเนื่อง 8.7% เมื่อเทียบจากไตรมาสก่อน และ 12.7% เมื่อเทียบจากไตรมาสก่อน ตามลำดับ หนุนจากรายได้ขายไฟฟ้าโดยรวมที่คาดจะปรับตัวดี ขึ้นตามช่วงฤดูกาล และส่วนแบ่งกำไรบริษัทร่วม XPCL ที่ผลประกอบการดีขึ้น
โดยทิศทางกำไรปกติช่วงครึ่งปีหลังปี 2564 ยังเห็นการทรงตัวต่อจากครึ่งปีแรกปี 2564 ได้ แม้รายได้ขายไฟฟ้าให้กับทางภาครัฐจะเริ่มทยอยลดลง แต่ยังมีแรงหนุนจากผลประกอบการ โรงไฟฟ้า XPCL ที่คาดจะทำระดับสูงสุดในไตรมาส 3/2564 และการรับรู้ปันผลรับจาก RPCL จึงคาดไตรมาส 3/2564 กำไรปกติจะเพิ่มขึ้นเมื่อเทียบจากไตรมาสก่อน ก่อนจะเริ่มอ่อนตัวในไตรมาส 4/2564
ทั้งนี้ประเมินราคาเป้าหมายปี 2564 เท่ากับ 88.75 บาท/ หุ้น โดยปัจจัยพื้นฐานระยะยาวยัง แข็งแกร่ง ขณะที่ราคาหุ้นปัจจุบันเริ่มปรับตัวลดลงจนเห็น upside กว่า 15% แนะนำให้หาจังหวะทยอยซื้อสะสมลงทุน รับการเติบโตระยะยาว